
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Πολιτογράφηση του αλλογενούς αλλοδαπού Μωχάμετ Αζάμι του 
Ελ Σάϊεντ . 1 

Σύμβαση μίσθωσης Έργου από το Υπουργείο Οικονομικών .... 2 

Χαρακτηρισμός των Ι.Ν. Παναγίας και Αγίου Γεωργίου της Κοινό¬ 
τητας Αγίου Δημητρίου Πηλίου, ως ιστορικών-διατηρητέων 
μνημείων. 3 

Χορήγηση άδειας ίδρυσης και λειτουργίας Ωδείου στον Πολύγυρο 
Χαλκιδικής. 4 

Χαρακτηρισμός των νησίδων Αψιφιά, Αγ. Γεώργιος και Παναγιά 
Γαλαξειδιοϋ ως αρχαιολογικών Χώρων . 5 


Τροποποίηση των παραρτημάτων Α2 και Α3 της απόφασης 
15917/6.9.82 Υπ. Συγκοινωνιών με θέμα «Τρόπος λειτουρ¬ 
γίας και Τεχνικά Χαρακτηριστικά Ειδ. Ραδιοδικτύων» . 6 

Έγκριση τροποποίησης του προϋπολογισμού Κ.Π.Υ. χρήσης 1989 7 


Σύσταση νομικού προσώπου στην Κοινότητα Διμηνιού Ν. Κορινθίας 
με την επωνυμία Σχολική Επιτροπή Δημοτικού Σχολείου Διμη¬ 
νιού . 


ι/ 


Σύσταση Αμιγούς Δημοτικής Επιχείρησης Κοινωνικών και Πολιτι¬ 
στικών δραστηριοτήτων στο Δήμο Καλλιθέας Ν. Πειραιά ... 9 

Παραχώρηση έκτασης 337 τ.μ. στη Διεύθυνση Δασών Ν. Πιερίας .10 

Αύξηση εφάπαξ αποζημιώσεως του ΚΑΦ Λιμένος Χίου..11 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 44619 (1) 

Πολιτογράφηση του αλλογενούς αλλοδαπού Μωχάμετ Αζάμι του Ελ 

Σάϊεντ. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με τη 44619/7.9.89 απόφαση του Υπουργού Εσωτερικών έγινε . 
δεκτή η από 1.8.89 αίτηση πολιτογραφήσεως του οιλλογενούς αλλοδα¬ 
πού Μωχάμεντ Αζάμι του Ελ Σάϊεντ, για την απόκτηση της ελληνικής 
ιθαγένειας. 

Αθήνα, 7 Σεπτεμβρίου 1989 
Ο ΥΠΟΥΡΓΟΣ 

Ν.ΚΩΝΣΤΑΝΤΟΠΟΥΛΟΣ 


Αριθ. 1095974/2682/0001 (2) 

Σύμβαση μίσθωσης Έργου από το Υπουργείο Οικονομικών. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 

ΕΘΝΙΚΗΣ ΟΙΚΟΝΟΜΙΑΣ & ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: α) του άρθρου 15 του Ν. 1735/1987 (ΦΕΚ 195/ 
Α') «Προσλήψεις στο δημόσιο τομέα, κοινωνικός έλεγχος στη δημόσια 
διοίκηση κλπ.», β) το άρθρο 6 παρ. 2 του Ν. 1256/1982 (ΦΕΚ 
65/Α’), «για την πολυθεσία, την πολυαπασχόληση και την καθιέρωση 
ανωτάτου ορίου απολαυών κλπ.». 

2. Την ανάγκη (α) για παρακολούθηση της πορείας των δημοσίων οι¬ 
κονομικών με μεθόδους επιστημονικής ανάλυσης (β) για αναθεώρηση 
του όλου φορολογικού συστήματος και προσαρμογή του στις σύγχρονες 
κοινωνικοοικονομικές συνθήκες (γ) για την καθιέρωση συστημάτων 
αξιολόγησης και ελέγχου των δημοσίων δαπανών και (δ) για τον ειδικό 
χειρισμό Αϋ ΗΟΟ θεμάτων δημοσιονομικού σχεδιασμού και δημοσιο¬ 
νομικής πολιτικής. 

3. Το γεγονός ότι η μελέτη και η ορθή αντιμετώπιση των θεμάτων 
αυτών, λόγω του επείγοντος και της σοβαρότητας τους, πρέπει να ανα¬ 
τεθούν σε άτομα με ειδικές γνώσεις και εμπειρία, αποφασίζουμε: 

1. Καθορίζουμε σε 8 (οκτώ), κατανεμόμενους σε 4 ομάδες, τους 
εμπειρογνώμονες τους οποίους το Υπουργείο Οικονομικών μπορεί να 
απασχολήσει με σύμβαση μίσθωσης έργου, για χρονικό διάστημα μέχρι 
4 (τεσσάρων) μηνών, για θέματα αναφερόμενα στην παράγραφο 2 του 
προοιμίου της παρούσας απόφασης. 

2. Οι παραπάνω εμπειρογνώμονες πρέπει να κατέχουν εμπειρία του¬ 
λάχιστον 10 ετών στο χειρισμό των προαναφερθέντων θεμάτων (προϋ¬ 
πηρεσία σε εξειδικευμένους ερευνητικούς οργανισμούς, κεντρικές τράπε¬ 
ζες κλπ.), να είναι κάτοχοι τουλάχιστο μεταπτυχιακού τίτλου ΜΑ8ΤΕΓ1 
στα οικονομικά, με ειδίκευση κατά προτίμηση στα δημόσια οικονομικά 
ή να είναι μέλη του Δ.Ε.Π. σε Α.Ε.Ι. 

3. Το έργο που θα εκτελεσθεί θα αναφέρεται σε αντικείμενα που δεν 

ανάγονται στον κύκλο των καθήκοντων των υπαλλήλων του Υπουρ¬ 
γείου Οικονομικών. \ 

4. Καθορίζουμε το συνολικό ποσό της αποζημιώσεως των 8 (οκτώ) 
εμπειρογνωμόνων για την εκτέλεση έργου διάρκειας τεσσάρων μηνών 
σε δέκα εκατομμύρια (10.000.000) δραχμές, το οποίο θα καταβληθεί 
σε βάρος των πιστώσεων του Υπουργείου Οικονομικών υπό κωδικό 
αριθμό φορέα 23-210 και κωδικό αριθμό εξόδου (ΚΑΕ) 0871. Το ποσό 
της αποζημίωσης αυτής χορηγείται καθ’ υπέρβαση από το θεσπιζόμενο 
με την παράγραφο 1 του άρθρου 6 του Ν. 1256/1982 ανωτάτου ορίου 
απολαυών (άρθρο 6 παρ. 2 του Ν. 1256/1982). Η παρούσα απόφαση 
σε καμιά περίπτωση δεν καλύπτει διάθεση μεγαλύτερου ποσού ή χρόνο 
μεγαλύτερο του καθορισμένου για την περάτωση του έργου. 

5. Ο χρόνος έναρξης του έργου μπορεί να ανάγεται σε ημερομηνία 
προγενέστερη της έκδοσης της παρούσας απόφασης εφόσον ο Υπουργός 
Οικονομικών ή ο Γενικός Γραμματέας του ίδιου Υπουργείου ρητά περι- 
λάβει στην οικεία σύμβαση ότι οι υπηρεσιακές ανάγκες επέβαλαν την 
επείγουσα έναρξη εκτέλεσης τού έργου πριν από την ημερομηνία υπο¬ 
γραφής της σύμβασης. Πάντως, ο χρόνος της τρίμηνης ή τετράμηνης 

κατά περίπτωση διάρκειας της σύμβασης ανατρέχει από την πιστοποί¬ 
ηση, σύμφωνα με τα παραπάνω, της ημερομηνίας έναρξης της εκτέλε¬ 
σης του έργου. 

6. Το ως άνω ποσό της αποζημίωσης θα καταβάλλεται τμηματικά 
στο τέλος κάθε μήνα από την έναρξη εκτέλεσης του έργου, ανάλογα με 
την προόδο αυτού και μετά από σχετική βεβαίωση του Υπουργού Οικο¬ 
νομικών ή του Γενικού Γραμματέα του Υπουργείου. 

7. Στις σχετικές συμβάσεις να ορισθεί ότι: 

α) Οι ανάδοχοι εισπράττουν την αμοιβή με βάση δελτίο παροχής 
υπηρεσιών θεωρημένο από την οικεία Οικονομική Εφορία. 

β) Δεν υπάρχει υποχρέωση του Υπουργείου για ασφάλιση των αναδο¬ 
χών σε φορέα κύριας ή επικουρικής ασφάλισης. 

γ) Η εκτέλεση του έργου δεν συνδέεται με το ωράριο εργασίας της 
υπηρεσίας και ότι απαγορεύεται η απασχόληση των αναδοχών σε έργα 
ή καθήκοντα άσχετα με το έργο που τους ανατίθεται. 

δ) Οι ανάδοχοι δεν δικαιούνται επιδόματος εορτών καθώς και αδείας 
και επιδόματος αδείας. 

8. Τόπος εκτέλεσης του έργου ορίζεται η Κεντρική Υπηρεσία του 
Υπουργείου Οικονομικών. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 6 Σεπτεμβρίου 1989 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΟΙΚΟΝΟΜΙΑΣ 

ΑΘΑΝ. ΚΑΝΕΛΛΟΠΟΥΛΟΣ ΓΕΩΡΓ. ΣΟΥΦΛΙΑΣ 

ΟΙΚΟΝΟΜΙΚΟΝ 

ΑΝΤ. ΣΑΜΑΡΑΣ 
-♦- 

Αριθ. ΥΠΠΟ/ΑΡΧ/Β1/Φ32/33255/716 (3) 

Χαρακτηρισμός των Ι.Ν. Παναγίας και Αγίου Γεωργίου της Κοινότη¬ 
τας Αγίου Δημητρίου Πηλίου, ως ιστορικών-διατηρητέων μνη¬ 
μείων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Π.Δ. 941/1977 (ΦΕΚ 320/Α/17.10.1977) 
περί Οργανισμού του Υπουργείου Πολιτισμού. 

2. Την υπ’ αριθμ. ΥΠΠΟ/ΓΝΟΣ/55227/23.12.1988 Υ.Α. (ΦΕΚ 

923/Β/23.12.88) για «μεταβίβαση αρμοδιοτήτων Υπουργού και δι¬ 
καιώματος υπογραφής» «με εντολή Υπουργού» στο Γενικό Γραμματέα 
του ΥΠΠΟ» όπως διορθώθηκε με το ΦΕΚ 37/Β/20.1.89 και συμπλη¬ 
ρώθηκε με την Υ.Α. ΥΠΠΟ/ΓΝΟΣ/3265/25.1.89 (ΦΕΚ 73/Β/ 
1.2.89). _ _____ 

3. Τις διατάξεις του άρθρου 52 του Κ.Ν. 5351/1932 «περί Αρχαιο¬ 
τήτων». 

4. Την ομόφωνη γνωμοδότηση του Τοπικού Συμβουλίου Μνημείων 
Θεσσαλίας, όπως διατυπώθηκε στην αριθμ. 32/11.7.89 Συνεδρία του, 
αποφασίζουμε: 

Χαρακτηρίζουμε ως ιστορικά διατηρητέα μνημεία τους Ι.Ν. Πανα¬ 
γίας και Αγίου Γεωργίου της Κοινότητας Αγίου Δημητρίου Πηλίου 
επειδή παρουσιάζουν ιδιαίτερο αρχαιολογικό ενδιαφέρον καθώς είναι 
ιστορημένοι με τοιχογραφίες καλής τέχνης των μέσων του 18ου αιώνα 
και είναι χαρακτηριστικοί της ακμής της εκκλησιαστικής αρχιτεκτονι¬ 
κής στην περιοχή αυτή. Ορίζεται επίσης ζώνη προστασίας 200 μέτρων 
γύρω από κάθε ναό. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Αυγούστου 1989 

Με εντολή Υπουργού 
Ο Γενικός Γραμματέας 
ΘΩΜΑΣ ΤΡΙΚΟΥΚΗΣ 

■-♦- 

Αριθ. ΚΑΤΕΧΝ/Α/35709/2107 (4) 

Χορήγηση άδειας ίδρυσης και λειτουργίας Ωδείου στον Πολύγυρο Χαλ¬ 
κιδικής. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π. Δ/γμα 941/77 «Περί οργανισμού του Υπουργείου Πο¬ 


λιτισμού και Επιστημών». 

3. Το Β.Δ/γμα 16/1966 «Περί ιδρύσεως ιδιωτικών μουσικών ιδρυ¬ 
μάτων». 

4. Το Ν. 299/76 «Περί ρυθμίσεως θεμάτων αφορώντων εις τον κα¬ 
νονισμό λειτουργίας των ιδιωτικών μουσικών ιδρυμάτων ως και το από 
11.11.57 Β.Δ. «Περί κυρώσεως του εσωτερικού κανονισμού του 
Ωδείου Θεσσαλονίκης». 

5. Το άρθρο 29 του Ν. 1158/81 «Περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως». 

6. Το άρθρο 41 του Ν. 1597/86 «Προστασία και ανάπτυξη της κι¬ 
νηματογραφικής τέχνης, ενίσχυση της Ελληνικής κινηματογραφίας και 
άλλες διατάξεις» του Υπουργείου Πολιτισμού. 

7. Τις αποφάσεις αριθ. ΥΠΠΟ/ΓΝΟΣ/33990/31.8.87 «Προϋπο¬ 
θέσεις λειτουργίας τμήματος κρουστών», ΥΠΠΟ/ΓΝΟΣ/33992/ 
31.8.87 «Προϋποθέσεις λειτουργίας τμήματος κλασικής κιθάρας» 
(ΦΕΚ 500/Β/87) και ΥΠΠΟ/ΓΝΟΣ/33991/23.10.87 «προϋποθέ¬ 
σεις λειτουργίας τμήματος κλασικής κιθάρας» (ΦΕΚ 500/Β/87) και 
ΥΠΠΟ/ΓΝΟΣ/33991/23.10.87 «προϋποθέσεις λειτουργίας τμήμα¬ 
τος κλαβικύμβαλου (τσέμπαλο), (ΦΕΚ 609/Β/87). 

8. Την αριθ. ΥΠΠΟ/ΓΝΟΣ/552227/23.12.1988 Υπουργική 
εξουσιοδοτική απόφαση (ΦΕΚ 923/τ.Β/88). 

9. Το από 25.7.88 πρακτικό αυτοψίας της Διεύθυνσης Τεχνικών 
Υπηρεσιών της Νομαρχίας Χαλκιδικής. 

10. Την αριθ. 4303/18.4.88 απόφαση του Νομάρχη Χαλκιδικής 
«Σύσταση Νομικού Προσώπου με την επωνυμία «Μορφωτικό και Πολι¬ 
τιστικό Κέντρο Δήμου Πολυγύρου «Ο ΑΡΙΣΤΟΤΕΛΗΣ» στο Ν. Χαλκι¬ 
δικής». 

11. Την από 19.9.1988 αίτηση του Δημάρχου και Προέδρου του 
Δ.Σ. του Μορφωτικού και Πολιτιστικού Κέντρου Δήμου Πολυγύρου «Ο 
ΑΡΙΣΤΟΤΕΛΗΣ» με τα συνημμένα δικαιολογητικά, αποφασίζουμε: 

1. Χορηγούμε στο Μορφωτικό και Πολιτιστικό Κέντρο Δήμου Πολυ¬ 
γύρου «0 ΑΡΙΣΤΟΤΕΛΗΣ» άδεια ίδρυσης και λειτουργίας Ωδείου που 
θα στεγαστεί στο κτίριο της Πλατείας Παραλή στον Πολύγυρο Χαλκιδι¬ 
κής, και θα έχει επωνυμία Δημοτικό Ωδείο Πολυγύρου και θα 
θα λειτουργήσει τις εξής Σχολές και τμήματα. 1. Σχολή Ανωτέρων 
Θεωρητικών Μαθημάτων και Συνθέσεως με τμήματα: 1. Ωδικής, 

2. Αρμονίας, 3. Ενοργανώσεως, 4. Αντίστιξης και Φυγής. 

2. Σχολή Ενοργάνου Μουσικής με τμήματα: 1. Πληκτών, 2. Εγχόρ¬ 
δων, 3. Πνευστών. 

3. Σχολή Μονωδίας με τμήματα: 1. Μονωδίας, 2. Μελοδραματι¬ 
κής. 

4. Σχολή Βυζαντινής Μουσικής. 

3. Στην αίθουσα ομαδικής διδασκαλίας δεν επιτρέπεται η φοίτηση 
περισσοτέρων των 15 σπουδαστών. 

4. Η άδεια ισχύει από το σχολικό έτος 1989-1990. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 31 Αυγούστου 1989 

Με εντολή Υπουργού 
Ο Γενικός Γραμματέας 
ΘΩΜΑΣ ΤΡΙΚΟΥΚΗΣ 

-♦- 

Αριθ. ΥΠΠΟ/ΑΡΧ/Α1/Φ10/32577/1354 (5) 

Χαρακτηρισμός των νησίδων Αψιφιά, Αγ. Γεώργιος και Παναγιά Γα- 
λαξειδιού ως αρχαιολογικών Χώρων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τι διατάξεις του Ν. 1558/85 «Κυβέρνηση και κυβερνητικά όρ¬ 
γανα». 

2. Τις διατάξεις του Κ.Ν. 5351/32 «Περί αρχαιοτήτων». 

3. Την ομόφωνη γνωμοδότηση του Τοπικού Συμβουλίου Μνημείων 
Στερεάς Ελλάδας, όπως διατυπώθηκε στις αρ. 5/17.5.89 και 8/5.89 
συνεδρίες του, αποφασίζουμε: 

Χαρακτηρίζονται ως αρχαιολογικοί χώροι οι νησίδες Αψιφιά, Αγ. 
Γεώργιος και Παναγιά στον όρμο Γαλαξειδιού, επειδή στις νησίδες αυ¬ 
τές σώζονται αρχαία αρχιτεκτονικά λείψανα τα οποία αποτελούν σημα¬ 
ντικές ενδείξεις για την τοπογραφική και οικιστική μελέτη της δυτικής 
Λοκρίδας από τους προϊστορικούς ως τους μεσαιωνικούς χρόνους και 

προσφέρουν πολύτιμες πληροφορίες για τη σκοτεινή ιστορική περίοδο 
της διείσδυσης και της εγκατάστασης των Σλάβων στη νότια Ελλάδα. 

Χαρακτηρίζεται επίσης ως αρχαιολογικός χώρος η θαλάσσια ζώνη 
πλάτους 200 μ. γύρω από τις παραπάνω νησίδες καθώς και γύρω από 
την ύφαλο που παρεμβάλλεται μεταξύ της νησίδας Παναγιά και της νη¬ 
σίδας Άγιος Γεώργιος, για λόγους προστασίας του ενάλιου αρχαιολογι¬ 


κού πλούτου της περιοχής. 

Η παρούσα να δημοσιευθεί στην Εφημερίδα της Κυβερνήσεως. 
Αθήνα, 27 Ιουλίου 1989 

Ο ΥΠΟΥΡΓΟΣ 

ΓΙΩΡΓΟΣ ΜΥΛΩΝΑΣ 

Αριθ. 86048 (6) 

Τροποποίηση των παραρτημάτων Α2 και Α3 της απόφασης 15917/ 

6.9.82 Τπ. Συγκοινωνιών με θέμα «Τρόπος λειτουργίας και Τε¬ 
χνικά Χαρακτηριστικά Ειδ. Ραδιοδικτύων». 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Το Ν.Δ. 1244/72 «Περί λειτουργίας ερασιτεχνικών και πειραμα¬ 
τικών σταθμών Ασυρμάτου» Ειδικών Ραδιοδικτύων και ιδρύσεως Υπη¬ 
ρεσίας Ελέγχου Ραδιοεκπομπών. 

2. Το Π.Δ. 271/76 «περί λειτουργίας ερασιτεχνικών και πειραματι¬ 
κών σταθμών ασυρμάτου ειδικών ραδιοδικτύων ως και οργανώσεως 
Υπηρεσίας Ελέγχου Ραδιοεκπομπών». 

3. Την απόφαση 21229/1.9.83 των Υπουργών Εθν. Αμυνας και 
Συγκοινωνιών με θέμα «Κύρωση Ελληνικού Κανονισμού Ζωνών Συ¬ 
χνοτήτων». 

4. Την απόφασή μας 15917/6.9.82 όπως τροποποιήθηκε με την 
απόφασή μας 103560/14.9.87, αποφασίζουμε: 

1. Τροποποιούμε την παράγραφο ΑΙ 2 του Παραρτήματος Α2 της 
15917/6.9.82 απόφασης του Υπουργού Συγκοινωνιών ως εξής: 

Α. ΣΥΧΝΟΤΗΤΕΣ ΛΕΙΤΟΥΡΓΙΑΣ ΕΙΔΙΚΩΝ ΡΑΔΙΟΔΙΚΤΥΩΝ 

1.2 ΖΩΝΗ 138-174 ΜΗΖ 


Υποζώνη (ΜΗΖ) Βήμα διαδ. εκχ. Υπηρεσία Παρατ/σεις 
Συχνοτήτων Άρθρο 1 ΔΚΡ 
(ΚΗΖ) 

151,025 - 151,600 12,5 Κινητή ξηράς (8) 

168,700 - 169,400 12,5 Κινητή ξηράς (8) 

173,300-174,000 12,5 Κινητή ξηράς (8) 


ΠΑΡΑΤΗΡΗΣΕΙΣ 

(8) Συχνότητες λειτουργίας ιδιωτικών επιχειρήσεων, Ν.Π.Δ.Δ. και 
κρατικών φορέων. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 4 Σεπτεμβρίου 1989 

Ο ΥΠΟΥΡΓΟΣ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 
-♦- 

Αριθ. Μ. 3547.7/6/7.9.89 (7) 

Έγκριση τροποποίησης του προϋπολογισμού'Κ.Π.Υ. χρήσης 1989. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 


Με τη Μ. 3547.7/4/89/1.9.89 απόφαση Υ.Ε.Ν./Δ.Λ.Λ.Ε. 3ο 
εγκρίθηκε η τροποποίηση του προϋπολογισμού Κ.Π.Υ. χρήσης 1989 ο 
οποίος μετά την τροποποίηση παρουσιάζει: 

ΕΣΟΔΑ 1.014.807.857 

ΕΞΟΔΑ 1.050.341.786 

ΕΛΛΕΙΜΜΑ 35.533.929 

που καλύπτεται από το Ταμειακό Υπόλοιπο του προηγούμενου Οικονο¬ 
μικού έτους (Έγκριση Υπουργείου Οικονομικών 2069323/1203/ 

6.9.89). 

Πειραιάς, 7 Σεπτεμβρίου 1989 

ο ΥΠΟΥΡΓΟΙ 

ΑΡΙΣΤΟΤΕΛΗΣ Α. ΠΑΥΛΙΔΗΣ 


♦ 


Αριθ. 17384 (8) 

Σύσταση νομικού προσώπου στην Κοινότητα Δημινιού Ν. Κορινθίας με 
την επωνυμία Σχολική Επιτροπή Δημοτικού Σχολείου Δημινιού. 


Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του άρθρου 175 του Π.Δ. 76/85 «περί κωδικοποίη¬ 
σης σε ενιαίο κείμενο των ισχυουσών διατάξεων του Δ.Κ.Κ., καθώς και 
τις διατάξεις του άρθρου 11 του Ν. 1832/89 «περί τροποποίησης και 
συμπλήρωσης της νομοθεσίας για την τοπική αυτοδιοίκηση την αποκέ¬ 
ντρωση και άλλες διατάξεις». 

2. Τις διατάξεις της ΣΤ 5/26/5.10.88 κοινής απόφασης των 
Υπουργών Εσωτερικών, Οικονομικών, Εθνικής Παιδείας και Θρησκευ¬ 
μάτων και Περιβάλλοντος Χωροταξίας και Δημοσίων Έργων. 


3. Την αριθ. 20530/εγκ. 15/31.3.87 εγκύκλιο του Υπουργείου 
Εσωτερικών. 

4. Τις διατάξεις του άρθρ. 37 του Ν. 3200/35 «περί διοικητικής 
αποκέντρωσης». 

5. Την αριθ. 26/89 απόφαση του Κοινοτικού Συμβουλίου Διμηνιού 
που μας υποβλήθηκε με την αριθ. 577/89 αναφορά του Προέδρου της 
Κοινότητας, αποφασίζουμε: 

1) Συνιστούμε ίδιο Ν.Π. με την επωνυμία «Σχολική Επιτροπή Δημο¬ 
τικού Σχολείου Διμηνιού Νομού Κορινθίας». 

2) Σκοπός του Νομικού αυτού προσώπου είναι: 

α) Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λπ. 

β) Η εκτέλεση μικρών έργων για επισκευή και συντήρηση των διδα¬ 
κτηρίων. 

γ) Η αποκατάσταση φθορών και ζημιών των επίπλων, εξοπλισμού 
και γενικά των διδακτηριακών εγκαταστάσεων. 

δ) Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το νομικό πρόσωπο διοικείται από 5μελές διοικητικό συμβούλιο 
αποτελούμενο από τον εκάστοτε Πρόεδρο της Κοινότητας, δύο Κοινοτι¬ 
κούς Συμβούλους, από το Δ/ντή του Δημοτικού Σχολείου και από ένα 
εκπρόσωπο του συλλόγου γονέων και κηδεμόνων. 

4. Η θητεία του πρώτου Διοικητικού Συμβουλίου του νομικού προ¬ 
σώπου λήγει με τη λήξη της παρούσας κοινοτικής περιόδου. Η θητεία 
των μελών του Διοικητικού Συμβουλίου ακολουθεί την κοινοτική πε¬ 
ρίοδο. 

Το Διοικητικό Συμβούλιο εκλέγει Αντιπρόεδρο και Γραμματέα. 

5. Πόροι του Νομικού προσώπου είναι: ν . 

α) Η τακτική ετήσια επιχορήγηση της Κοινότητας-εκ 100.00 δρχ. 

β) Ετήσια επιχορήγηση του Κράτους. 

γ) Κάθε είδους εισφορά, δωρεές, κληρονομιές, κληροδοσίες. 

δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η ανωτέρω να δημοσιευθεί στην Εφημερίδα της Κυβερνήσεως και θα 
ισχύει από της κοινοποιήσεως στην ενδιαφερόμενη Κοινότητα και πριν 
από τη δημοσίευσή της.' 


Κόρινθος, 23 Αυγούστου 1989 


. Ο Νομαρχών Διευθυντής 
Κ. ΜΑΓΚΑΦΑΣ 


♦ 


Αριθ. 23326 (9) 

Σύσταση Αμιγούς Δημοτικής Επιχείρησης Κοινωνικών και Πολιτιστι¬ 
κών δραστηριοτήτων στο Δήμο Καλλιθέας Ν. Πειραιά. 


Ο ΝΟΜΑΡΧΗΣ ΠΕΙΡΑΙΑ 


Έχοντας υπόψη: 

1. Τις διατάξεις της παρ. 2 του άρθρου 260 και των άρθρων 268, 
270, 274 και 287 του Π.Δ. 323/1989 (Δημοτικός και Κοινοτικός 
Κώδικας). 

2. Τις διατάξεις του Π.Δ. 25/1988 (ΦΕΚ 10/15.1.88 τ.Α'). 

3. Την απόφαση του Υπουργού Εσωτερικών με αριθ. 25027/ 
9.4.84 που δημοσιεύθηκε στο 244/19.4.84 ΦΕΚ τεύχος Β’. 

4. Την απόφαση του δημοτικού συμβουλίου Καλλιθέας 138/89, 
αποφασίζουμε: 

1. Συνιστάται στο Δήμο Καλλιθέας του Νομού Αττικής, Αμιγής Δη¬ 
μοτική επιχείρηση με την επωνυμία ΔΗΜΟΤΙΚΗ ΕΠΙΧΕΙΡΗΣΗ 
ΚΟΙΝΩΝΙΚΗΣ και ΠΟΛΙΤΙΣΤΙΚΗΣ ΑΝΑΠΤΥΞΗΣ ΔΗΜΟΥ ΚΑΛ¬ 
ΛΙΘΕΑΣ, ως ίδιο νομικό πρόσωπο ιδιωτικού δικαίου το οποίο διέπεται 
από τις διατάξεις των άρθρων 260, 268, 270, 274 και 287 του Π.Δ/ 
τος 323/89 (ΔΚΚ). 

2. Σκοπός της επιχείρησης είναι: 

2.1. Οργάνωση κοινωνικοπολιτιστικών δραστηριοτήτων, θεατρικών 
παραστάσεων, συνεδρίων και επιστημονικοτεχνική υποστήριξη πολιτι¬ 
στικών πρωτοβουλιών που θα συντελούν στην πολιτιστική ανάπτυξη τόυ 
Δήμου. 

2.2. Η αξιοποίηση του κτιριακού συγκροτήματος «ΦΑΛΗΡΙΚΟ 
ΔΕΛΤΑ» του Δημοτικού θεάτρου και του Δημοτικού Κινηματογράφου 
για πολλαπλές χοινωνικοπολιτιστικές δραστηριότητες, θεατρικές παρα¬ 
στάσεις και διαλέξεις. 

2.3. Η αξιοποίηση του πάρκου τη^ Πλατείας Δαβάκη, του Πάρκου 
Χαροκόπου και της όχθης Ιλισσού στην περιοχή του σταθμού των 
ΗΣΑΠ ΚΑΛΛΙΘΕΑΣ για τις πολιτιστικές εκδηλώσεις της καλοκαιρι¬ 
νής περιόδου. 

2.4. Η αξιοποίηση των χώρων του Δημοτικού Σταδίου και του Δη¬ 
μοτικού Γυμναστηρίου για συναυλίες. 

2.5. Η λειτουργία ψυχαγωγικών κέντρων (αναψυκτήρια, εστιατόρια) 
στους παραπάνω χώρους, τα έσοδα των οποίων θα διατίθενται για την 
κάλυψη των δαπανών των πολιτιστικών εκδηλώσεων και την επέκταση 
των πολιτιστικών δραστηριοτήτων του Δήμου Καλλιθέας. 

3. Η επιχείρηση διοικείται από επταμελές (7) διοικητικό συμβούλιο, 
που τα μέλη του ορίζονται μαζί με τους αναπληρωτές από το δημοτικό 
συμβούλιο. 

Από τα μέλη του διοικητικού συμβουλίου τρεις (3) είναι αιρετοί εκ¬ 
πρόσωποι του Δήμου Καλλιθέας, ένας (1) είναι εκπρόσωπος συνοικια¬ 
κού συμβουλίου, το οποίο καθορίζεται από το δημοτικό συμβούλιο, ένας 
(1) εκπρόσωπος της Ένωσης Επαγγελαμτοβιοτεχνών του Δήμου Καλ¬ 
λιθέας, ο οποίος μαζί με τον αναπληρωτή του, προτείνεται από το διοι¬ 
κητικό του συμβούλιο και δύο (2) είναι δημότες ή κάτοικοι του Δήμου 
Καλλιθέας, που έχουν πείρα ή γνώσεις σχετικές με το αντικείμενο της 
επιχείρησης οι οποίοι μαζί με τον αναπληρωτή τους ορίζονται από το 
Δημοτικό Συμβούλιο. 

Στην περίπτωση που η επιχείρηση απασχολεί περισσότερους από εί¬ 
κοσι (20) εργαζόμενους στο διοικητικό συμβούλιο της επιχείρησης· ορί¬ 
ζεται εκπρόσωπος των εργαζομένων χωρίς αλλαγή της συστατικής 
πράξης, ο οποίος καταλαμβάνει τη θέση ενός δημότη ή κατοίκου μέλους 
του διοικητικού συμβουλίου της επιχείρησης. 

4. Η διάρκεια της επιχείρησης είναι είκοσι πέντε (25) χρόνια από τη 
δημοσίευση της κατά το νόμο απόφασης του Υπουργού Εσωτερικών 
στην Εφημερίδα της Κυβέρνησης. 

5. Έδρα της Επιχείρησης είναι ο Δήμος Καλλιθέας του Νομού Αττι¬ 
κής. 

6. Τα περιουσιακά στοιχεία τα οποία διατίθενται στην επιχείρηση εί¬ 
ναι: 

6.1. Το κτιριακό συγκρότημα του Φαληρικού Δέλτα και ο περιβάλ¬ 
λον χώρος. 

6.2. Οι αίθουσες του Δημοτικού Θεάτρου και Δημοτικού Κινηματο¬ 
γράφου. 

6.3. Μετοχικό Κεφάλαιο 40.000.000 δρχ. 

7. Ο Δήμος διαθέτει στην επιχείρηση χρηματικό ποσό 13.000.000 
δρχ. ως αρχικό κεφάλαιό της. 

8. Πόροι της Επιχείρησης είναι τα έσοδα από την άσκηση της δρα- 
στηριότητάς της, οι πρόσοδοι από την περιουσία της, δάνεια, κληρονο¬ 
μιές, εισφορές, δωρεές και λοιπές επιχορηγήσεις. 

9. Η Επιχείρηση διαλύεται: 

α) Με απόφαση του Δημοτικού Συμβουλίου, με την απόλυτη πλειο- 
ψηφία των μελών του και απόφαση του Υπουργού Εσωτερικών. 

β) Όταν λήξει χωρίς να παραταθεί η διάρκεια της επιχείρησης και 

γ) Σε περίπτωση πτώχευσης της επιχείρησης. 

Τη διάλυση της επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθάριση γίενται από 


εκκαθαριστές που ορίζονται από το δημοτικό συμβούλιο. 

Στην εκκαθάριση διεκπεραιώνονται οι εκκρεμείς υποθέσεις, εισπράτ- 
τονται οι απαιτήσεις, ρευστοποιείται η περιουσία και· πληρώνονται τα 
χρέη της επιχείρησης. 

Το υπόλοιπο περιέχεται στο Δήμο. 

10. Η συγκρότηση, η λειτουργία και οι αρμοδιότητες των οργάνων 
διοίκησης, η οργάνωση, η λειτουργία, η διαχείριση και η εποπτεία της 
επιχείρησης, διέπονται από τις σχετικές με τις δημοτικές και κοινοτικές 
επιχειρήσεις διατάξεις του Π.Δ. 76/85 (Δ Κ Κ) και την με αριθμό 
25027/2.4.1984 απόφαση του Υπουργού Εσωτερικών που δημοσιεύ- 
θηκε στο 2415/19.4.1984 ΦΕΚ τεύχος Β’. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 6 Σεπτεμβρίου 1989 

Η Νομαρχούσα Διευθύντρια 

I. ΛΕΠΕΤΣΟΥ 

-ψ- 


Αριθ. ΓΕ 10428 (10) 

Παραχώρηση έκτασης 337 τ.μ. στη Διεύθυνση Δασών Ν. Πιερίας. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Τις διατάξεις: α) Του Ν.Δ. 532/70 «περί διοικητικής αποκεντρώ- 
σεως» και του σε εκτέλεση αυτού εκδοθέντος υπ’ αριθμ. 709/70 Β.Δ.» 
«περί καθορισμού των διατηρουμένων υπέρ του Υπουργού Γεωργίας αρ¬ 
μοδιοτήτων». 

β) Του άρθρου 123 παρ. 10 του Αγροτικού Κώδικα σε συνδυασμό 
αυτές του άρθρου 6 του Ν. 994/79 «περί παραχωρήσεων εκτάσεων για 
κοινωφελείς σκοπούς». 

2. Το 1071/23.2.1989 έγγραφο της Δ/νσης Δασών που ζητάει συ¬ 
μπληρωματική παραχώρηση έκτασης 337 τ.μ., όπως αυτή απεικονίζε¬ 
ται στο επισυναπτόμενο διάγραμμα, στη συνέχεια της έκτασης που πα- 
ραχωρήθηκε προηγούμενα στο Κρατικό Κτήμα, για την κατασκευή 
υποστέγου για τ’ αυτοκίνητα - οχήματα της Υπηρεσίας της. 

3. Το από 21.3.1989 πρακτικό του Διοικητικού Συμβουλίου του 
Τ.Γ.Κ· & Δασών Ν. Πιερίας (θέμα 4ο) που εγκρίνει ομόφωνα την ως 
άνω παραχώρηση από τη Δ/νση Γεωργίας αφού προηγούμενα μεταβι- 
βααθεί εις αυτήν η έκταση. 

Το από 20.4.1989 πρωτόκολλο παράδοσης και παραλαβής της 
αναφερόμενης έκτασης στη Δ/νση Γ εωργίας για την εν συνεχεία παρα¬ 
χώρησή της στη Δ/νση Δασών. 

5. Σχετική εισήγηση της Δ/νσης Γεωργίας, αποφασίζουμε: 

Παραχωρούμε δωρεάν στη Δ/νση Δασών Ν. Πιερίας έκταση 337 
τ.μ., όπως αυτή απεικονίζεται κατά θέση στο επισυναπτόμενο υπό στοι¬ 
χεία ΑΒΓΔΑ διάγραμμα που αποτελεί αναπόσπαστο μέρος του παρό¬ 
ντος για την κατασκευή στεγάστρου των οχημάτων - αυτ/των της Υπη¬ 
ρεσία της. 

Η απόφαση αυτή επέχει θέση οριστικού τίτλου κυριότητας και μετα¬ 
γράφεται στα βιβλία μεταγραφών του Υποθηκοφυλακείου αφού προη¬ 
γούμενα δημοσιευθεί στην Εφημερίδα της Κυβερνήσεως σύμφωνα με το 
άρθ. 123 του Αγροτικού Κώδικα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κατερίνη, 1 Σεπτεμβρίου 1989 

Ο Νομαρχεύων 
Αναπληρωτής Διευθυντής 

ΣΠΥΡΟΣ ΜΠΑΡΑΣ 



ΕΦΗΜΕΡΙΣ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΔΕΥΤΕΡΟ: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 593 

Αύξηση εφάπαξ αποζημιώσεως του ΚΑΦ Λιμένος Χίου. 


(Π) 


Τροποποιούμε την παρ. 2 του άρθρου 19, όπως έχει διαμορφωθεί και 
ισχύει σήμερα, του κανονισμού του ΚΑΦ Λιμένος Χίου ως εξής: 


Η ΝΟΜΑΡΧΟΤΣΑ ΔΙΕΥΘΥΝΤΡΙΑ Ν. ΧΙΟΥ 
Έχοντας υπόψη: 

1. Τις διατάξεις του άρθρου 11 του Κωδ. Νόμου 5167/1932 «Περί 
ρυθμίσεως των εις τους Λιμένας Φορτοεκφορτωτικών Εργασιών» όπως 
τροποποιήθηκαν και συμπληρώθηκαν με τις διατάξεις του άρθρου 6 του 
Ν.Δ. 1254/49, «Περί τροποποιήσεως και συμπληρώσεως ενίων διατά¬ 
ξεων των περί φορτ/σεων νόμων, σε συνδυασμό και προς τις διατάξεις 
της παρ. 6 του άρθρου 38 του Ν.Δ. 3239/55». 

2. Τις διατάξεις του Ν. 3200/55 «Περί διοικητικής αποκεντρώ- 
σεως»όπως συμπληρώθηκαν με το Ν.Δ. 532/70και Β.Δ. 711/40». 

3. Τις διατάξεις του άρθρου 68 του Π.Δ. 1156/77 «Περί οργανι¬ 
σμού του Υπουργείου Εργασίας». 

4. Την αριθμ. 3846/12.3.58 (ΦΕΚ 85 Β' της 29.8.58) απόφαση 
του Υπουργού Εργασίας «Περί κυρώσεως κανονισμού ΚΑΦ Λιμένος 
Χίου». 

5. Το αριθμ. 8168/1604/24.2.78 έγγραφο του Υπουργείου Εργα¬ 
σίας «Περί της διαδικασίας του τρόπου αυξήσεως των εκ των ΚΑΦ πα¬ 
ροχών». 

6. Το αριθμ. 3/1.2.89 πρακτικό συνεδριάσεως τη Δ.Ε. του ΚΑΦ Λι¬ 
μένος Χίου που προτείνει την αύξηση της παρεχόμενης «εφάπαξ αποζη¬ 
μιώσεως». 

7. Την οικονομική δυνατότητα του ΚΑΦ Λιμένος Χίου, που προκύ¬ 
πτει από το σχετικό φάκελο. 

8. Το έγγραφο αριθμ. 15283/15.6.89 της Δ/νσης Δ2 του Υπουρ¬ 
γείου Εργασίας «αναπροσαρμογή ποσού εφάπαξ αποζημιώσεως φορτ/ 
τών ΚΑΦ Λιμένος Χίου», αποφασίζουμε: 


Άρθρο 19 


Ποσό εφάπαξ αποζημιώσεως 

1 . .... 

2. Το κατά τ’ ανωτέρω εις τους δικαιούχους ποσό εφάπαξ αποζημιώ¬ 
σεως ορίζεται υπό ομαλάς συνθήκας του ΚΑΦ, αναλόγως των ετών 
συμμετοχής εις τούτο ως εξής: 

Δια τους έχοντας ΙΟετή συμμετοχή στο ΚΑΦ, δραχμές εκατόν δώ¬ 
δεκα χιλιάδες πεντακόσιες (112.500). Το ποσό τούτο των εκατόν δώ¬ 
δεκα χιλιάδων πεντακοσίων (112.500) δραχμών θεωρούμενο βασικό 
προσαυξάνεται κατά δέκα εξ χιλιάδες διακόσιες πενήντα (16.250) 
δραχμές για κάθε έτος συμμετοχής εις το ΚΑΦ πέραν της δεκαετίας και 
μέχρι συμπληρώσεως 2θετίας. 

Για κάθε δε έτος συμμετοχής εις το ΚΑΦ πέραν της 20ετίας προσαυ¬ 
ξάνεται κατά είκοσι δύο χιλιάδες πεντακόσιες (22.500) δραχμές μη δυ- 
ναμένου εν πάση περιπτώσει του συνολικού ποσού της εφάπαξ αποζημι¬ 
ώσεως να υπερβεί το ποσό των πεντακοσίων χιλιάδων (500.000) 
δραχμών. 

Κλάσμα του έτους πλέον των εξ (6) μηνών θεωρείται πλήρες έτος και 
υπολογίζεται για την κατά τ’ ανωτέρω προσαύξηση, όχι όμως και για 
τη θεμελίωση του δικαιώματος λήψης παροχής. 

Με την απόφαση αυτή κρίνονται και οι ανακύψασες από 1.1.89 περι¬ 
πτώσεις. 

Η απόφαση αυτή να δημοσιευθεί στην Εφημερίδα της Κυβερνήσεως. 
Χίος, 5 Ιουλίου 1989 

Η Νομαρχούσα Διευθύντρια 
ΓΕΩΡΓΙΑ ΜΠΡΑΧΟΥ 

